《祝舜俞少卿示曩岁葺蒙园陪游风什一编不度枵》
宋代·苏籀

清沂雩舞蹈前模，风咏先生于蒍于。
论述殊堪露门召，镌摩已化兔园儒。
台评公雅銛锋锷，杖齿袁遗抱笔觚。
草木溉培裁昼暇，忘忧兰桂富芳荂。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。